Република Србија

ОПШТИНСКА УПРАВА ВЛАДИЧИН ХАН

Одељење за урбанизам, имовинско-правне,

комуналне и грађевинске послове

ROP-HAN-11258-CPI-1/2021

IV Број: 351-43/2021-03

22.04.2021. године

ВЛАДИЧИН ХАН

Одељење за урбанизам, имовинско-правне, комуналне и грађевинске послове Општинске управе Владичин Хан, ул. Светосавска број 1, решавајући по захтеву инвеститора, XXXXXXXXXXXXXXXXXXXXXXXXX, поднетог преко пуномоћника, XXXXXXXXXXXXXXXXXXXXXXXXX, за издавање грађевинске дозволе за изградњу породично стамбеног објекта, на основу члана 8ђ, 134 став 2. и 135. Закона о планирању и изградњи („Службени гласник РС“, број 72/09, 81/09 - исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14, 145/2014, 83/2018, 31/19, 37/19-др. закон и 9/20), члана 16 - 22. Правилника о поступку спровођења обједињене процедуре електронским путем („Службени гласник РС“, број 68/2019) и члана 136. Закона о општем управном поступку („Службени гласник РС“, број 18/2016 и 95/18-аутентично тумачење), доноси

**Р Е Ш Е Њ Е**

**О ГРАЂЕВИНСКОЈ ДОЗВОЛИ**

1. **ОДОБРАВА СЕ** инвеститору, XXXXXXXXXXXXXXXXXXX, изградња породично стамбеног објекта на кп.бр. 1780/2 КО Лепеница (површине 821 м2).

Максимални габарит новопројектованог стамбеног објекта је 13,43 x 11,80 м (са степеништем и терасом), спратности П+1. Бруто површина приземља је 129,00 м2, а нето површина износи 110,44 м2. Бруто површина спрата је 129,00 м2, а нето површина износи 123,22 м2.

Категорија објекта је А, класификациона ознака 112111 – стамбене зграде са два стана (100%).

Предрачунска вредност радова износи 10.525.000,00 динара.

Инвеститор је **дужан** да најкасније до дана подношења пријаве радова изврши уплату доприноса за уређење грађевинског земљишта у целости у износу од **14.105,00** динара, на жиро рачун 840-742253843-87 саназнаком – накнада за уређење грађевинског земљишта, модел 97 позив на број 56-111, у складу са обрачуном Службе за инвестиције Општинске управе Владичин Хан под бројем ROP-HAN-11258-CPI-1/2021, IV Број: 351-43/2021-03 од 21.04.2021. године.

2. Саставни делови овог решења су:

 - локацијски услови Одељења за урбанизам, имовинско-правне, комуналне и грађевинске послове Општинске управе Владичин Хан, број ROP-HAN-1050-LOC-1/2021, IV Број: 350-2/2021-03 од 22.03.2021. године,

 - пројекат за грађевинску дозволу, број 03/2021 од 04.2021. године, који чине: извод из пројекта за грађевинску дозволу, 0 главна свеска, 1 пројекат архитектуре, израђен од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2,

 - елаборат енергетске ефикасности, израђен од стране ГР „ТИМ ИНЖЕЊЕРИНГ“ из Сурдулице, ул. II Јужноморавски НОП одред број 20, оверен печатом одговорног пројектанта, Стаменковић Драгана, дипл. инж. грађ. (број лиценце 381 0653 13), и

 - извештај о извршеној техничкој контроли пројекта за грађевинску дозволу, од 04.2021. године, урађен од стране Радње за надзор, пројектовање, услужне и трговинске делатности ''RAMZES II’’Владичин Хан, ул. Немањина број 28.

3.  **Обавезује** се инвеститор да:

- поднесе пријаву радова најкасније 8 дана пре почетка извођења радова, овом Одељењу, која садржи датум почетка и рок завршетка извођења радова,

- пре почетка грађења обезбеди обележавање грађевинске парцеле, регулационих, нивелационих и грађевинских линија,

- изврши обележавање градилишта таблом, у складу са чланом 149. Закона о планирању и изградњи,

- преко извођача радова или лично, поднесе овом Одељењу, изјаву о завршетку израде темеља са геодетским снимком изграђених темеља, одмах по завршетку те фазе изградње, у складу са прописима којима је уређено извођење геодетских радова,

- преко извођача радова или лично, поднесе овом Одељењу, изјаву о завршетку објекта у конструктивном смислу, одмах по завршетку те фазе изградње,

- поднесе захтев за издавање употребне дозволе, по завршетку изградње објекта.

4. Грађевинска дозвола **престаје да важи**:

 - ако инвеститор не отпочне са грађењем објекта, односно извођењем радова у року од три године од дана правноснажности решења о грађевинској дозволи, односно

 - ако се у року од пет година од дана правноснажности решења којим је издата грађевинска дозвола, не изда употребна дозвола.

5. Орган надлежан за издавање грађевинске дозволе не упушта се у оцену техничке документације, која чини саставни део овог решења, те у случају штете настале као последица реализације исте, за штету солидарно одговарају пројектант који је израдио и потписао техничку документацију и инвеститор.

 **О б р а з л о ж е њ е**

 Инвеститор, XXXXXXXXXXXXXXXXXXXXXXXXXX, поднео је, преко пуномоћника, XXXXXXXXXXXXXXXXXXXXXXXXXXXXX, Одељењу за урбанизам, имовинско-правне, комуналне и грађевинске послове Општинске управе Владичин Хану, захтев електронским путем, преко Централног информационог система (ЦИС), за издавање грађевинске дозволе за изградњу породично стамбеног објекта на кп. бр. 1780/2 КО Лепеница. Захтев је, дана 20.04.2021. године, заведен под бројем ROP-HAN-11258-CPI-1/2021, IV Број: 351-43/2021-03.

Уз захтев је приложена следећа документација:

- овлашћење потписано квалификованим електронским потписом,

- локацијски услови Одељења за урбанизам, имовинско-правне, комуналне и грађевинске послове Општинске управе Владичин Хан број ROP-HAN-1050-LOC-1/2021, IV Број: 350-2/2021-03 од 22.03.2021. године,

- извод из пројекта, израђен од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, оверен печатом главног пројектанта, Мирчић Новице, дипл. инж. грађ. (број лиценце 317 G382 08),

- пројекат за грађевинску дозволу, израђен од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, који садржи:

0 ГЛАВНУ СВЕСКУ, број 03/2021 од 04.2021. године, израђену од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, оверену печатом главног пројектанта, Мирчић Новице, дипл. инж. грађ. (број лиценце 317 G382 08),

1 ПРОЈЕКАТ АРХИТЕКТУРЕ, број 03-А/2021 од 04.2021. године, израђен од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, оверену печатом одговорног пројектанта, Мирчић Новице, дипл. инж. грађ. (број лиценце 317 G382 08),

- елаборат енергетске ефикасности, израђен од стране ГР „ТИМ ИНЖЕЊЕРИНГ“ из Сурдулице, ул. II Јужноморавски НОП одред број 20, оверен печатом одговорног пројектанта, Стаменковић Драгана, дипл. инж. грађ. (број лиценце 381 0653 13),

 - извештај о извршеној техничкој контроли пројекта за грађевинску дозволу, 04.2021. године, урађен од стране Радње за надзор, пројектовање, услужне и трговинске делатности ''RAMZES II’’Владичин Хан, ул. Немањина број 28,а вршилац техничке контроле је Драган Ђорђевић, дипл. инж. грађ. (број лиценце 310 G608 08),

 - катастарско топографски план, урађен од стране Агенције за геодетске активности „ГЕОТЕХНИКА“ из Ниша, од 09.10.2020. године,

 - сагласност власника суседне парцеле, оверена од стране Јавног бележника, Стојановић Миљане из Сурдулице, ул. Војводе Мишића број 9а, под бројем УОП-II;713-2021 дана 07.04.2021. године,

 - решење Одељења за финансије и привреду Општинске управе Владичин Хан, под бројем IV Број 320-110/20-02 од 29.09.2020. године, и

 - доказ о уплати накнаде за ЦЕОП, доказ о уплати накнаде за рад општинских органа и доказ о уплати републичке админстративне таксе.

Надлежни орган је, по службеној дужности, од РГЗ-а Службe за катастар непокретности Владичин Хан, прибавио лист непокретности број 42 КО Лепеница, под бројем 952-04-074-7448/2021 од 21.04.2021. године, из кога је утврђено да је инвеститор сувласник предметне парцеле, што, са приложеном сагласношћу, представља одговарајуће право на земљишту у складу са чланом 135. став 2. Закона о планирању и изградњи.

Сходно члану 8ђ Закона о планирању и изградњи, надлежни орган је проверио испуњености формалних услова за изградњу и није се упуштао у оцену техничке документације, нити је испитивао веродостојност докумената која су достављена и прибављена. У случају штете настале као последица примене техничке документације, на основу које је издата грађевинска дозвола, за коју се накнадно утврди да није у складу са прописима и правилима струке, за штету солидарно одговарају пројектант који је израдио и потписао техничку документацију и инвеститор.

 Обрачун доприноса за уређивањење грађевинског земљишта достављен је од Службе за инвестиције Општинске управе Владичин Хан под бројем ROP-HAN-11258-CPI-1/2021, IV Број: 351-43/2021-03 од 21.04.2021. године, у износу од 20.150,00 динара, умањује се за 30% и износи 14.105,00 динара, који ће инвеститор измирити једнократном уплатом пре подношења пријаве радова.

Надлежни орган је утврдио да су испуњени формални услови за поступање по поднетом захтеву, да је приложена документација прописана чланом 135. Закона о планирању и изградњи и Правилником о поступку спровођења обједињене процедуре 68/2019), те је одлучио је као у диспозитиву решења.

**ПОУКА О ПРАВНОМ СРЕДСТВУ:** Против овог решења може се изјавити жалба Министарству грађевинарства, саобраћаја и инфраструктуре РС Београд - Јабланички управни округ Лесковац у року од 8 дана од дана пријема решења, преко овог органа таксирана републичком административном таксом од 480,00 динара.

Обрадио, Н А Ч Е Л Н И К,

Љиљана Муjaгић, дпп Милош Стојановић, дипл. правник